CELEX: 62015TN0270
Language: hu
Date: 2015-05-26 00:00:00
Title: T-270/15. sz. ügy: 2015. május 26-án benyújtott kereset – ANKO AE kontra Kutatási Végrehajtó Ügynökség (REA)

24.8.2015   
            
            
               HU
            
            
               Az Európai Unió Hivatalos Lapja
            
            
               C 279/37
            
         2015. május 26-án benyújtott kereset – ANKO AE kontra Kutatási Végrehajtó Ügynökség (REA)
   (T-270/15. sz. ügy)
   (2015/C 279/46)
   Az eljárás nyelve: görög
   
      Felek
   
   
      Felperes: ANKO Anonymos Etairia Antiprosopeion, Emporiou kai Viomichanias (Athén, Görögország) (képviselő: Vasileios Christianos ügyvéd)
   
      Alperes: Kutatási Végrehajtó Ügynökség (REA)
   
      Kérelmek
   
   A felperes azt kéri, hogy a Törvényszék:
   
               —
            
            
               állapítsa meg, hogy azon összeg kifizetésének a Kutatási Végrehajtó Ügynökség (REA) általi felfüggesztése, amellyel ez utóbbi tartozik a felperesnek az ESS projekthez való hozzájárulás jogcímén, szerződéses kötelezettségei megsértésének minősül ami azzal a következménnyel jár, hogy a REA-nak ki kell fizetnie az ANKO számára a hozzájárulás 1 25  253,82 euró összegét, törvényes kamatokkal növelve;
            
         
               —
            
            
               a REA-t kötelezze a költségek viselésére
            
         
      Jogalapok és fontosabb érvek
   
   A jelen keresetben a felperes az EUMSZ 272. cikk értelmében annak megállapítását kéri az Európai Unió Törvényszékétől, hogy azon összeg kifizetésének a Kutatási Végrehajtó Ügynökség (REA) általi felfüggesztése, amellyel ez utóbbi tartozik a felperesnek az ESS projekthez az FP7 program keretében való hozzájárulás jogcímén, szerződéses kötelezettségei megsértésének minősül ami azzal a következménnyel jár, hogy a REA-nak ki kell fizetnie az ANKO számára ezt az összeget, a jelen kereset benyújtásától számított kamatokkal együtt.
   Az ANKO konkrétan arra hivatkozik, hogy teljes egészében, megfelelő formában tett eleget szerződéses kötelezettségeinek. Ezzel szemben a Kutatási Végrehajtó Ügynökség (REA) az ESS programra vonatkozó elsődleges szerződés II. melléklete II.5. záradéka (3) bekezdésének d) pontja megsértésével felfüggesztette a kifizetéseit az ANKO felé. Ezen okból a Kutatási Végrehajtó Ügynökség (REA) az ESS projekt jogcímén tartozik a felperesnek a jogellenesen felfüggesztett összeggel, azaz 1 25  253,82 euróval.
   Az ANKO közelebbről arra hivatkozik, hogy az ESS projekt jogcímén járó kifizetéseknek a Kutatási Végrehajtó Ügynökség (REA) általi felfüggesztése az ANKO-val szemben ellentétes az e projektre vonatkozó szerződéssel, valamint az uniós joggal, mégpedig a következő okokból:
   
               —
            
            
               
                  Először: a Kutatási Végrehajtó Ügynökség (REA) jogellenesen rendelte el az ANKO-t illető kifizetések felfüggesztését, mivel az nem tartozik az elsődleges szerződés II. melléklete II.5. záradéka (3) bekezdésének d) pontjában felsorolt öt eset egyikébe sem;
            
         
               —
            
            
               
                  Másodszor: a Kutatási Végrehajtó Ügynökség (REA) jogellenesen kötötte a felfüggesztés megszüntetését ahhoz a feltételhez, amely egyáltalán nem került előírásra a szerződéses dokumentumokban és ellentétes az uniós joggal.